
I. 
Charakteristika

1.  Nákladná lodná doprava zabezpečuje prevoz pevných materiálov, kvapalných alebo materiálov sypkých materiálov. Z hľadiska protipožiarnej bezpečnosti patrí               k najrizikovejším prevoz horľavých materiálov na báze ropných produktov, palív (drevo alebo uhlie) a hotových výrobkov. Do nákladných priestorov možno vstúpiť z vrchných palubných priestorov.

2.   V osobnej lodnej doprave hrozí v prípade mimoriadnej udalosti nebezpečenstvo usmrtenia veľkého počtu osôb v dôsledku paniky, následkom požiaru alebo utopením pri pokuse zachrániť sa skokom do vody. 

II.

 Úlohy a postup činnosti 

1.   Veliteľ zásahu na mieste udalosti rozhodne

      a) o vykonaní prieskumu s cieľom zistiť, či požiar zachvátil prepravovaný materiál, interiér lode alebo strojné zariadenie vrátane pohonných látok v podpalubných priestoroch,
      b) o postupe a o spôsobe evakuácie ohrozených osôb a majetku, určuje skupinu, ktorá bude evakuáciu vykonávať a ich zabezpečenie, evakuačné cesty a prostriedky na jej vykonanie,
c) o privolaní posilových hasičských jednotiek  a ďalších služieb (rýchla zdravotná pomoc, Policajný zbor a podobne), ak z vyhodnotenia prieskumu takáto potreba vyplynie,
d) o druhu hasiacej látky, počte a druhoch prúdov a smeroch ich nasadenia, typoch prúdnic a o spôsobe zamedzenia šírenia požiaru; ak je v podpalubí veľa vody, rozhodne o jej odčerpaní,

e) o zabezpečení dostatočného počtu záchranných plavidiel, záchranných člnov, hasičských člnov, lán na istenie pre zasahujúcich príslušníkov alebo potápačov na hasenie a záchranu z vodnej hladiny, alebo norných stien na zachytávanie ropných látok,
f) o stupni ochrany zasahujúcich príslušníkov v jednotlivých zásahových úsekoch,
g) o zabezpečení spojenia na požiarisku a osobitne v podpalubí, ako aj s operačným pracoviskom a o spôsobe poskytovania informácií o situácii na mieste zásahu,
h) o zabezpečení náhradných fliaš pre izolačné dýchacie prístroje,

i) o výmene zasahujúcich príslušníkov, zabezpečení ich občerstvenia              a o zavedení pitného režimu.

2.   Činnosť zasahujúcich príslušníkov na mieste udalosti:

b)       a) obsluhujú hasičskú techniku a zabezpečujú dodávku hasiacich látok na požiarisko,
c) vykonávajú evakuáciu ohrozených osôb a majetku určeným postupom                 a poskytujú prvú pomoc postihnutým osobám,
d) dodržiavajú zásady bezpečnosti a ochrany zdravia pri práci  a používajú osobné ochranné pracovné prostriedky, špeciálne proti tepelnému žiareniu,
e) vykonávajú lokalizáciu a likvidáciu požiaru určeným spôsobom, pričom sledujú situáciu vo svojom okolí a o zmenách okamžite informujú svojho veliteľa,
f) ak zdolávanie požiaru prebieha v podpalubí, príslušníci musia byť istení lanom a cesta musí byť zabezpečená vodiacim lanom,
g) zabezpečujú v prípade úniku ropných látok na vodnú hladinu ich zachytávanie a zber,
h) na likvidáciu požiaru využívajú hasiace zariadenia plavidla,
i) veliteľ zásahu spolupracuje s kapitánom lode.

III. 
Očakávané zvláštnosti 
1. V prípade požiaru na lodi treba najskôr zabezpečiť evakuáciu osôb pomocou dostatočného počtu nástupných mostíkov a záchranných člnov vybavených záchrannými vestami. Z bezpečnostných dôvodov treba evakuovať osoby            z náveternej strany a horiacu loď vzdialiť od skladových objektov a hospodársky dôležitých objektov.

2.   Pri zdolávaní požiarov lodí hrozí najmä
      a)  nebezpečenstvo sálavého tepla,
      b) explózia nádrží pohonných látok a rozliatie horiacej kvapaliny s možnosťou úniku na vodnú hladinu,
      c)  možnosť explózie prepravovaných tovarov,
d) únik veľkého množstva prepravovanej suroviny z tankerov na vodnú hladinu        a nebezpečenstvo vzniku rozsiahlej ekologickej havárie,
e) nebezpečenstvo prenosu požiaru na okolité lode alebo objekty v prístave,
f) strata mechanickej pevnosti kovových konštrukcií,
g) strata orientácie v podpalubných priestoroch,
h) nebezpečenstvo rýchleho šírenia požiaru v ubytovacích priestoroch lodí (v kajutách),
i) nebezpečenstvo potopenia plavidla v dôsledku nahromadenej vody použitej na hasenie alebo natečenej po deštrukcii lode,
j) nebezpečenstvo pádu do vody a utopenie,
k) nebezpečenstvo pádu do otvoreného priestoru pre náklad.

3.   Na zabezpečenie ochrany zasahujúcich príslušníkov treba
      a) používať pri požiaroch ropných produktov ochranné obleky proti sálavému teplu (ľahké alebo ťažké) podľa intenzity horenia horľavých kvapalín a látok,
      b)  používať izolačné dýchacie prístroje,
      c)  merať koncentrácie plynov a pár v ovzduší,
d) používať identifikátory pohybu v neznámom prostredí,
e) zabezpečiť vzájomné istenie príslušníkov pomocou lán,
f) používať navzájom dohovorené vizuálne signály a zvukové signály.

